24 Φεβρουαρίου 2023

**Εκδρομές για ski και snowboard στον Παρνασσό**

Αγαπητοί γονείς,

Τα **Ειδικά Προγράμματα** διοργανώνουν εξορμήσεις για ski ή snowboard **στο Χιονοδρομικό Κέντρο Παρνασσού,** για μαθητές 4ης, 5ης, 6ης Δημοτικού, 1ης, 2ας, 3ης Γυμνασίου και 1ης Λυκείου. Το πρόγραμμα είναι σχεδιασμένο έτσι ώστε να είναι ασφαλές, εκπαιδευτικό, διασκεδαστικό και ανοικτό για όλα τα επίπεδα ski ή snowboard.

Εφόσον το επιτρέπουν οι καιρικές συνθήκες το πρόγραμμα θα πραγματοποιηθεί τις παρακάτω ημερομηνίες και τα παιδιά μπορούν να συμμετέχουν σε όσες εξορμήσεις επιθυμούν:

* **Σάββατο, 4/3/2023**
* **Σάββατο, 11/3/23**
* **Σάββατο, 18/3/23**

Κόστος συμμετοχής ανά εξόρμηση: **Ski ⇨** **€ 140,00, Snowboard ⇨ € 160,00**

Στην τιμή αυτή περιλαμβάνονται:

1. Μεταφορά (Ski Bus)
2. Ενοικίαση εξοπλισμού ski ή snowboard και κράνους. **Η χρήση κράνους είναι υποχρεωτική**.
3. Εκπαίδευση ski ή snowboard από πιστοποιημένους εκπαιδευτές, σε προκαθορισμένα ολιγομελή τμήματα, με βάση την ηλικία και το επίπεδο των χιονοδρόμων
4. Κάρτες lift
5. Γεύμα
6. Ασφάλεια
7. Φροντίδα και παρακολούθηση των παιδιών από συνοδούς του Σχολείου

***ΣΤΑΣΕΙΣ-ΩΡΑ:***

***ΑΝΑΧΩΡΗΣΗ*** από τις εξής στάσεις (με κατεύθυνση προς Κηφισιά)\*:

1. Γλυφάδα – Λεωφ. Βουλιαγμένης (έμπροσθεν Marks & Spencer): 05:45
2. Παναθηναϊκό Στάδιο (Καλλιμάρμαρο): 06:00
3. Φάρος Ψυχικού (έμπροσθεν Super Market ΑΒ Βασιλόπουλος): 06:10
4. Κηφισιά (Τροχονόμος): 06:25
5. Γέφυρα Βαρυμπόμπης (Καφετέρια Al Cantino):  06:30

***ΕΠΙΣΤΡΟΦΗ*** στις εξής στάσεις (με κατεύθυνση προς την Αθήνα)\*:

1. Γέφυρα Βαρυμπόμπης:  18:00
2. Κεντρική Πύλη του Κολλεγίου στο Ψυχικό: 18:30

\* Για λόγους ασφαλείας δεν πραγματοποιούνται ενδιάμεσες στάσεις.

**Σημαντικές οδηγίες:**

Τα παιδιά θα πρέπει να φορούν ζεστά ρούχα (περισσότερα λεπτά στρώματα), αδιάβροχο παντελόνι, ορειβατικές μάλλινες κάλτσες (μέχρι το γόνατο), αδιάβροχα γάντια, να έχουν μαζί τους σνακ και νερό για το διάλειμμα, σκούφο, μάσκα σκι ή γυαλιά ηλίου, αντιηλιακό και liposan για τα χείλη. Επίσης, σε ένα σακίδιο πλάτης πρέπει να έχουν ένα επιπλέον μπλουζάκι και δύο επιπλέον ζευγάρια κάλτσες.

Οι δηλώσεις συμμετοχής είναι απαραίτητο να κατατεθούν **το αργότερο μέχρι την Πέμπτη πριν την πραγματοποίηση της κάθε εξόρμησης:**

* Στη Γραμματεία των Ειδικών Προγραμμάτων (εντός των εγκαταστάσεων του Ε.Ε.Ι. επί της οδού Στεφάνου Δέλτα αρ. 15, στο Ψυχικό, κτίριο ΚΑΠΠΣ, 1ος όροφος), από Δευτέρα μέχρι και Παρασκευή 09:00-15:30
* Με email ([specialprograms@athenscollege.edu.gr](mailto:specialprograms@athenscollege.edu.gr)) αποστέλλοντας τη σχετική Δήλωση Συμμετοχής

*ΠΡΟΣΟΧΗ*: Θα τηρηθεί σειρά προτεραιότητας.

Από τη Διεύθυνση